Document ID: 32009R0286

UREDBA KOMISIJE (ES) št. 286/2009
z dne 7. aprila 2009
o vpisu nekaterih imen v register zaščitenih označb porekla in zaščitenih geografskih označb (Melva de Andalucía (ZGO), Caballa de Andalucía (ZGO), Ovos Moles de Aveiro (ZGO), Castagna di Vallerano (ZOP))
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti prvega pododstavka člena 7(4) Uredbe,
ob upoštevanju naslednjega:
(1)
V skladu s prvim pododstavkom člena 6(2) in členom 17(2) Uredbe (ES) št. 510/2006 so bile vlogi za registracijo imena „Melva de Andalucía“ in „Caballa de Andalucía“, ki ju je predložila Španija, vloga za registracijo imena „Ovos Moles de Aveiro“, ki jo je predložila Portugalska, in vloga za registracijo imena „Castagna di Vallerano“, ki jo je predložila Italija, objavljene v Uradnem listu Evropske unije (2).
(2)
Ker Komisija ni prejela nobenega ugovora v skladu s členom 7 Uredbe (ES) št. 510/2006, je treba navedena imena registrirati -
SPREJELA NASLEDNJO UREDBO:
Člen 1
Imena iz Priloge k tej uredbi se registrirajo.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. aprila 2009

Labels: 3
18
17
6